CELEX: 62009TN0445
Language: lv
Date: 2009-11-04 00:00:00
Title: Lieta T-445/09: Prasība, kas celta 2009. gada 4. novembrī — Centre national de la recherche scientifique /Komisija

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/54
            
         Prasība, kas celta 2009. gada 4. novembrī — Centre national de la recherche scientifique/Komisija
   (Lieta T-445/09)
   2010/C 24/97
   Tiesvedības valoda — franču
   
      Lietas dalībnieki
   
   
      Prasītājs: Centre national de la recherche scientifique, Parīze (Francija) (pārstāvis — N. Lenoir, avocat)
   
      Atbildētāja: Eiropas Kopienu Komisija
   
      Prasītāja prasījumi:
   
   
               —
            
            
               atcelt 2009. gada 17. augusta lēmumu, ciktāl tas attiecas uz to parādu ieskaitu, kas CNRS radās attiecībā uz Kopienu sakarā ar līgumu Role of Skin, no vienas puses, un apgalvoto Kopienas parādu CNRS, kas pieprasīts, pamatojoties uz EURO-THYMAIDE līgumu, no otras puses;
            
         
               —
            
            
               piespriest Komisijai atlīdzināt visus šīs instances tiesāšanās izdevumus.
            
         
      Pamati un galvenie argumenti
   
   Šajā prasībā Centre national de la recherche scientifique (CNRS) lūdz atcelt ieskaita aktu, kas ietverts 2009. gada 17. augusta Lēmumā Nr. BUDG/C3 D(2009) 10.5 — 1232, ar kuru Komisija ir atguvusi naudas summas, kas pārskaitītas prasītājam saskaņā ar līgumu EURO-THYMAIDE Nr. LSHB-CT-2003-503410, kas ir saistīts ar Sesto pētniecības un tehnoloģiju attīstības pamatprogrammu.
   Prasības pamatojumā prasītājs izvirza piecus pamatus:
   
               —
            
            
               tiesību uz aizstāvību pārkāpums, jo lēmums tika pieņemts, Komisijai nepārbaudot galīgajā audita ziņojumā ietverto CNRS detalizēto atbildi;
            
         
               —
            
            
               EKL 253. pantā paredzētā pienākuma norādīt pamatojumu pārkāpums, jo lēmumā trūkst būtisku faktu, kas ļautu izprast tajā norādītos Komisijas argumentus;
            
         
               —
            
            
               kļūdas tiesību piemērošanā un acīmredzamas kļūdas faktu vērtējumā, jo Komisija ir noraidījusi atbilstošās izmaksas, mainot saskaņā ar līgumu veikto izmaksu atbilstības kritērijus, un kļūdaini noraidījusi šo izmaksu apliecinājumus;
            
         
               —
            
            
               Finanšu regulas 73. panta 1. punkta pārkāpums, jo apstrīdēto parādu nevarēja uzskatīt par “noteiktu, likvīdu un pieprasāmu”, ņemot vērā tā apstrīdēšanas nopietno raksturu;
            
         
               —
            
            
               tiesiskās drošības principa pārkāpums, jo lēmums tika pieņemts, ievērojot tādus izmaksu atbilstības kritērijus, kas nepastāvēja līguma parakstīšanas laikā.